Micrurus

Micrurus (po slovensky koralovec) je rod jedovatých hadov z čeľade koralovcovité (Elapidae). Tento druh je široko rozšírený od južnej časti Spojených štátov a Mexika, cez Strednú Ameriku až po Argentínu, približne po 40. stupeň južnej zemepisnej šírky. Ich telo zdobia veľmi výrazné farebné prstence, ktoré sú zvyčajne usporiadané do trojíc alebo u niektorých druhov do dvojíc. Farba, usporiadanie a počet prstencov sú typické pre každý druh. Červená, žltá (alebo biela) a čierna farba sú typickým sfarbením tohto druhu.

 Opis 
náhľad|Micrurus diastema
Ide o veľkú skupinu druhov, ktoré sa medzi sebou výrazne odlišujú. Zvyčajne dosahujú dĺžku 36 až 150 cm. Hlavu je ťažké odlíšiť od tela, pokrývajú ju veľké šupiny. Telo je po bokoch a chrbte pokryté malými hladkými šupinami. Uprostred chrbta sa vždy nachádza pätnásť radov šupín. Brušné šupiny sú veľké a zároveň im chýbajú loreálne jamky. Názov ich rodu je odvodený od skutočnosti, že v porovnaní s inými druhmi hadov majú oveľa kratší chvost.

 Výskyt 
Druh Micrurus je rozšírený na väčšine územia severnej a južnej Ameriky, konkrétne od juhu Spojených štátov až po Argentínu. Vyskytuje sa vo väčšine biotopov amerického svetadiela, od hladiny mora až do nadmorskej výšky 3000 m.n.m. Najviac druhov sa vyskytuje v oblasti Amazónie.

 Správanie 
náhľad|Micrurus pyrrhocryptus
V prípade, že nie sú vyrušované, nezvyknú útočiť. Preto uhryznutie so svojím smrteľným jedom využívajú až ako jednu z posledných možností obrany. Ak nemôžu ujsť alebo sa skryť, osvoja si obrannú taktiku, ktorá spočíva v tom, že si ukryjú hlavu medzi články svojho tela, vztýčia chvost a zvinú ho do slučky tak, aby pripomínal hlavu. Dokonca touto „hlavou“ zaujímajú aj útočné postoje. Hrozivo ňou pohybujú, aby odviedli pozornosť na chvost, zatiaľ čo skutočná hlava je pripravená na nečakané uhryznutie. A hoci sa takéto prípady vyskytujú veľmi zriedka, netreba ich podceňovať.

 Potrava 
Korisťou týchto hadov bývajú zvyčajne menšie hady, jašterice, červy – hlavne cecílie zlaté, slepúchy a ryby (vrátane úhorov). U niektorých druhov možno občas spozorovať kanibalizmus, keď konzumujú jedince svojho vlastného druhu.

 Rozmnožovanie 
Micrurus patrí medzi vajcorodé druhy. V závislosti od veľkosti druhu a konkrétneho jedinca môže samica naklásť 5 až 15 vajíčok belavej škrupiny podlhovastého tvaru. Dobu inkubácie, ktorá zvyčajne trvá 40 až 90 dní, ovplyvňujú faktory, akými sú teplota či iné klimatické podmienky. Po oplodnení kladie samica vajíčka do dier v zemi, ktoré sú chránené kameňmi, do dutín kmeňov alebo do vnútra mravenísk a termitísk.

 Jed 
náhľad|koralovec žltkastý (Micrurus fulvius)
Majú silný a neurotoxický jed, ktorý pôsobí na centrálny nervový systém. Jeho účinky sa dostavia po piatich až tridsiatich minútach. Ak sa protilátka nepodá včas, dochádza k ospalosti, úzkosti, sťahovaniu hltana a následným problémom s prehĺtaním. Neskôr nastáva úplne ochrnutie. Hoci človek ostáva pri vedomí a všetko vníma, postupne dochádza k duseniu a následnej smrti, ktorá je podobná ako pri otrave silným rastlinným jedom zvaným kuráre. Protijed dokáže zastaviť účinok jedu, ale nedokáže už vyliečiť škody, ktoré stihol v tele napáchať. To znamená, že čím dlhšie sa jed nachádza v tele, tým väčšie môžu byť následky na ľudské telo. Kontakt s pokožkou je tiež mimoriadne jedovatý, no jeho účinky sa zvyknú prejaviť neskôr.

 Druhy 
Je rozpoznaných nasledujúcich 82 druhov.
 Micrurus albicinctus (Amaral, 1925)
 Micrurus alleni (K. Schmidt, 1936)
 Micrurus altirostris (Cope, 1860)
 Micrurus ancoralis (Jan, 1872)
 Micrurus annellatus (W. Peters, 1871)
 Micrurus averyi (K. Schmidt, 1939)
 Micrurus baliocoryphus (Cope, 1862)
 Micrurus bocourti (Jan, 1872)
 Micrurus bogerti (Roze, 1967)
 Micrurus boicora 
 Micrurus brasiliensis (Roze, 1967)
 Micrurus browni (K. Schmidt & H.M. Smith, 1943)
 Micrurus camilae (Renjifo & Lundberg, 2003)
 Micrurus carvalhoi (Roze, 1967)
 Micrurus circinalis (A.M.C. Duméril, Bibron & A.H.A. Duméril, 1854)
 Micrurus clarki (K. Schmidt, 1936)
 Micrurus collaris (Schlegel, 1837)
 Micrurus corallinus (Merrem, 1820)
 Micrurus decoratus (Jan, 1858)
 Micrurus diana (Roze, 1983)
 Micrurus diastema (A.M.C. Duméril, Bibron & A.H.A. Duméril, 1854)
 Micrurus dissoleucus (Cope, 1860)
 Micrurus distans (Kennicott, 1860)
 Micrurus diutius (Burger, 1955)
 Micrurus dumerilii (Jan, 1858)
 Micrurus elegans (Jan, 1858)
 Micrurus ephippifer (Cope, 1886)
 Micrurus filiformis (Günther, 1859)
 Micrurus frontalis (A.M.C. Duméril, Bibron & A.H.A. Duméril, 1854)
 Micrurus frontifasciatus (F. Werner, 1927)
 Micrurus fulvius (Linnaeus, 1766) – koralovec žltkastý, aj koralovec severoamerický
 Micrurus gallicus
 Micrurus helleri (K. Schmidt & F. Schmidt, 1925)
 Micrurus hemprichii (Jan, 1858)
 Micrurus hippocrepis (W. Peters, 1862)
 Micrurus ibiboboca (Merrem, 1820)
 Micrurus isozonus (Cope, 1860)
 Micrurus langsdorffi (Wagler, 1824)
 Micrurus laticollaris (W. Peters, 1870)
 Micrurus latifasciatus (K. Schmidt, 1933)
 Micrurus lemniscatus (Linnaeus, 1758)
 Micrurus limbatus (Fraser, 1964)
 Micrurus margaritiferus (Roze, 1967)
 Micrurus medemi (Roze, 1967)
 Micrurus meridensis (Roze, 1989)
 Micrurus mertensi (K. Schmidt, 1936)
 Micrurus mipartitus (A.M.C. Duméril, Bibron & A.H.A. Duméril, 1854)
 Micrurus mosquitensis (K. Schmidt, 1933)
 Micrurus multifasciatus (Jan, 1858)
 Micrurus multiscutatus (Rendahl & Vestergren, 1940)
 Micrurus narduccii (Jan, 1863)
 Micrurus nattereri (K. Schmidt, 1952)
 Micrurus nebularis (Roze, 1989)
 Micrurus nigrocinctus (Girard, 1854)
 Micrurus obscurus (Jan, 1872)
 Micrurus oligoanellatus (Ayerbe & López, 2002)
 Micrurus ornatissimus (Jan, 1858)
 Micrurus pacaraimae (Morato de Carvalho, 2002)
 Micrurus pachecogili (Campbell, 2000)
 Micrurus paraensis (da Cunha & Nascimento, 1973)
 Micrurus peruvianus (K. Schmidt, 1936)
 Micrurus petersi (Roze, 1967)
 Micrurus potyguara (Pires, da Silva Jr., Feitosa, Costa-Prudente, Pereira Filho & Zaher, 2014)
 Micrurus proximans (H.M. Smith & Chrapliwy, 1958)
 Micrurus psyches (Daudin, 1803)
 Micrurus putumayensis (Lancini, 1962)
 Micrurus pyrrhocryptus (Cope, 1862)
 Micrurus remotus (Roze, 1987)
 Micrurus renjifoi (Lamar, 2003)
 Micrurus ruatanus (Günther, 1895)
 Micrurus sangilensis (Nicéforo Maria, 1942)
 Micrurus scutiventris (Cope, 1869)
 Micrurus serranus (Harvey, Aparicio & Gonzáles, 2003)
 Micrurus silviae (Di-Bernardo, Borges-Martins & da Silva Jr., 2007)
 Micrurus spixii (Wagler, 1824)
 Micrurus spurrelli (Boulenger, 1914)
 Micrurus steindachneri (F. Werner, 1901)
 Micrurus stewarti (Barbour & Amaral, 1928)
 Micrurus stuarti (Roze, 1967)
 Micrurus surinamensis (Cuvier, 1817)
 Micrurus tener (Baird & Girard, 1853)
 Micrurus tikuna (Feitosa, da Silva Jr, Pires, Zaher & Costa-Prudente, 2015)
 Micrurus tricolor (Hoge, 1956)
 Micrurus tschudii (Jan, 1858)

Poznámka: Binomická autorita v zátvorkách označuje, že druh bol pôvodne opísaný v inom rode ako Micrurus.

 Referencie 

 Iné projekty 

 Zdroj 

Kategória:Koralovcovité